**Mór Városi Önkormányzat Képviselő-testületének**

**227/2024. (VI.26.) határozata**

**Mór Virág utca 17. szám alatti ingatlan értékesítése tárgyában**

1. Mór Városi Önkormányzat Képviselő-testülete tulajdonosi jogkörében eljárva az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII.6.) önkormányzati rendelet alapján az alábbiak szerint dönt a Mór Virág u. 17. szám alatti 2153/8 hrsz-ú építési telek értékesítéséről:

Az ingatlant a birtokvédelmi peres eljárásban hozott ítélet végrehajtását és a hátsó telekhatáron új kerítés építését követőn lehet liciteljárás útján történő értékesítésre meghirdetni.

|  |  |  |
| --- | --- | --- |
| Hrsz | Terület nagyság (m2) | Kikiáltási ár Ft(bruttó) |
| 2153/8 | 1256 | 12.530.000,- |

A licitösszeg emelésének mértéke 100.000, - Ft, (licitküszöb)

2. A szerződéskötést követően az értékesített telek vonatkozásában meg kell keresni a Magyar Államot az elővásárlási jog gyakorlása tárgyában. A szerződés csak a nemleges nyilatkozat birtokában, vagy 35 napos válaszadási kötelezettség letelte után lesz hatályos.

3. Továbbá a Képviselő-testület jóváhagyja a határozat 1-3. mellékleteit képező hirdetményt, valamint a felhívást és a jelentkezési lapot.

Határidő: 2024.12.31.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző